Na osnovu člana Na osnovu člana 13. Zakona o principima lokalne samouprave Federacije Bosne i Hercegovine (“Službene novine FBiH”, broj 49/06 i 51/09) i člana 25. Statuta Općine Stari Grad Sarajevo – Prečišćeni tekst (“Službene novine Kantona Sarajevo”, broj 20/13), Općinsko vijeće Stari Grad Sarajevo, na sjednici održanoj 30.11. 2017. godina, usvojilo je

(Nacrt)

ODLUKA o nagrađivanju učenika završnih razreda osnovnih škola iz Općine Stari Grad Sarajevo

Član 1.

( Predmet Odluke)

Ovom Odlukom se uvodi Općinsko priznanje za učenike završnih razreda osnovnih škola iz Općine Stari Grad Sarajevo, propisuju se kriteriji za dodjelu priznanja, način dodjele priznanja, i financijski iznos priznanja.

Član 2.

(Naziv priznanja)

Ovom odlukom Općina Stari Grad Sarajevo uspostavlja priznanje „Ponos škola Općine Stari Grad Sarajevo“ za učenike završnih razreda osnovnih škola sa teritorije Općine.

Član 3.

( Kriterij za dodjelu priznanja)

Priznanje „Ponos škola Općine Stari Grad Sarajevo“ se dodjeljuje učenicima koji su tokom cijelog školovanja u svakom razredu osnovne škole na kraju školske godine imali uspjeh Odličan (5).

Član 4.

(Postupak dodjele priznanja)

(1) Osnovne škole sa teritorije Općine Stari Grad Sarajevo će, do 10.06. tekuće godine, dostavljati spiskove učenika završnih razreda, koji ispunjavaju kriterije iz člana 3. ove Odluke, nadležnoj službi u Općini Stari Grad Sarajevo.

(2) Radno tijelo Općinskog vijeća, koje u svojoj nadležnosti ima oblast obrazovanja, će utvrditi konačnu listu dobitnika priznanja iz člana 2. ove Odluke

(3) Odluku o dodjeli priznanja donosi načelnik Općine Stari Grad, na osnovu liste koje mu dostavlja radno tijelo Općinskog vijeća

Član 5.

(Način dodjele priznanja i novčana naknada)

(1) Općinski načelnik će izvršiti dodjelu plaketa dobitnicima priznanja iz člana 2. ove Odluke.

(2) Svim dobitnicima priznanja će biti dodjeljena i novčana naknada u iznosu od 100,00KM.

Član 6.

(Primjena Odluke)

Ova odluka će se primjenjivati od školske godine 2017/18, te će se sredstva za njenu realizaciju obezbjediti u Budžetu Općine.

Član 7.

(Stupanje na snagu)

Ova Odluka stupa na snagu osmi dan od dana objavljivanja u Službenim novinama Kantona Sarajevo

PREDSJEDAVAJUĆI

OPĆINSKOG VIJEĆA STARI GRAD SARAJEVO

dr.sci. Jusuf Pušina

Broj:02-49

Novembar, 2017. godine

Sarajevo